CELEX: 32017R1533
Language: sl
Date: 2017-09-08 00:00:00
Title: Delegirana uredba Komisije (EU) 2017/1533 z dne 8. septembra 2017 o spremembi Delegirane uredbe (EU) 2017/1165 glede začasnih izrednih podpornih ukrepov za proizvajalce breskev in nektarin v Grčiji, Španiji in Italiji

9.9.2017   
            
            
               SL
            
            
               Uradni list Evropske unije
            
            
               L 233/1
            
         DELEGIRANA UREDBA KOMISIJE (EU) 2017/1533
   z dne 8. septembra 2017
   o spremembi Delegirane uredbe (EU) 2017/1165 glede začasnih izrednih podpornih ukrepov za proizvajalce breskev in nektarin v Grčiji, Španiji in Italiji
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 219(1) v povezavi s členom 228 Uredbe,
   ob upoštevanju naslednjega:
   
               (1)
            
            
               Nekatere države članice in zainteresirane strani so od 3. do 8. avgusta 2017 Komisijo obvestile o resnih motnjah na trgu v sektorju breskev in nektarin zaradi visoke ravni proizvodnje in zalog, zlasti v Grčiji, Španiji in Italiji. Zaloge breskev in nektarin v Španiji znašajo 87 000 ton, poleg tega 50 % breskev v začetku avgusta še vedno ni bilo obranih. Zaloge breskev in nektarin v Italiji znašajo 130 000 ton, poleg tega je treba obrati še 30 % proizvodov.
            
         
               (2)
            
            
               Proizvajalci so od ruske prepovedi uvoza sadja in zelenjave iz Unije v letu 2014 poskušali najti nadomestne izvozne trge. Vendar se je izvoz v Belorusijo, ki je trenutno prvo izvozno območje za breskve in nektarine med obdobjem obiranja, od leta 2015 zmanjšal za 25 %. Izvoz je še bolj oviran od 1. julija 2017, ko so bili v državah članicah Evrazijske gospodarske unije, zlasti Belorusiji, uvedeni sanitarni in fitosanitarni ukrepi. Poleg tega je izvoz v tretje države na splošno težko izvedljiv, saj so proizvodi pokvarljivi.
            
         
               (3)
            
            
               Kombinacija teh okoliščin vpliva na cene. Glede na razpoložljive podatke so razmere na trgu in zlasti cene zelo podobne tistim v letu 2014, ko je Rusija uvedla embargo.
            
         
               (4)
            
            
               Španija in Italija sta potrdili, da so organizacije proizvajalcev že izvedle ukrepe za preprečevanje in obvladovanje kriz v okviru svojih operativnih programov ter uporabile začasne izredne podporne ukrepe iz Delegirane uredbe Komisije (EU) 2017/1165 (2). Zato nimajo več dodatnega manevrskega prostora, da bi v okviru trenutnih shem s trga umaknile še dodatne količine.
            
         
               (5)
            
            
               Trenutne okoliščine pomenijo znatno motnjo na trgu sektorja breskev in nektarin, te razmere oziroma njegov učinek na trgu pa se bo verjetno nadaljevale ali poslabšale, pri čemer se običajni ukrepi za preprečevanje in obvladovanje kriz iz Uredbe (EU) št. 1308/2013 zdijo nezadostni.
            
         
               (6)
            
            
               Čeprav so te motnje na trgu le posredno povezane z ruskim embargom, je iz praktičnih razlogov in zaradi poenostavitve primerno, da se uporabi obstoječi sistem iz Delegirane uredbe (EU) 2017/1165.
            
         
               (7)
            
            
               Da se zagotovi zadostni učinek za stabilizacijo trga, bi bilo treba količine iz Delegirane uredbe (EU) 2017/1165 za breskve in nektarine za proizvajalce v Grčiji, Španiji in Italiji potrojiti.
            
         
               (8)
            
            
               Delegirano uredbo (EU) 2017/1165 bi bilo zato treba ustrezno spremeniti.
            
         
               (9)
            
            
               Da bi imela takojšen učinek na trgu in da bi pripomogla k ustalitvi cen med glavno sezono obiranja, bi se morala ta uredba uporabljati retroaktivno od datuma, ko so države članice Komisijo uradno seznanile z dejstvi, tj. od 3. avgusta 2017 –
            
         SPREJELA NASLEDNJO UREDBO:
   Člen 1
   Sprememba Delegirane uredbe (EU) 2017/1165
   Priloga I k Delegirani uredbi (EU) 2017/1165 se nadomesti z besedilom iz Priloge k tej uredbi.
   Člen 2
   Začetek veljavnosti in uporaba
   Ta uredba začne veljati na dan objave v Uradnem listu Evropske unije.
   Uporablja se od 3. avgusta 2017.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. septembra 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 671.
   
      (2)  Delegirana uredba Komisije (EU) 2017/1165 z dne 20. aprila 2017 o določitvi začasnih izrednih podpornih ukrepov za proizvajalce nekaterih vrst sadja (UL L 170, 1.7.2017, str. 31).
   
      PRILOGA
      „
            PRILOGA I
            
               Največje količine proizvodov, dodeljene posamezni državi članici v skladu s členom 2(1)
            
            
                        (v tonah)
                     
                  
                        Država članica
                     
                     
                        Jabolka in hruške
                     
                     
                        Slive
                     
                     
                        Pomaranče, klementine, mandarine in limone
                     
                     
                        Breskve in nektarine
                     
                  
                        Belgija
                     
                     
                        21 845 
                     
                     
                         
                     
                     
                         
                     
                     
                         
                     
                  
                        Nemčija
                     
                     
                        1 615 
                     
                     
                         
                     
                     
                         
                     
                     
                         
                     
                  
                        Grčija
                     
                     
                        680
                     
                     
                        4 165 
                     
                     
                        2 040 
                     
                     
                        16 065 
                     
                  
                        Španija
                     
                     
                        1 955 
                     
                     
                        1 275 
                     
                     
                        14 110 
                     
                     
                        29 325 
                     
                  
                        Francija
                     
                     
                        3 060 
                     
                     
                         
                     
                     
                         
                     
                     
                         
                     
                  
                        Hrvaška
                     
                     
                        510
                     
                     
                         
                     
                     
                        850
                     
                     
                         
                     
                  
                        Italija
                     
                     
                        4 505 
                     
                     
                        3 910 
                     
                     
                        850
                     
                     
                        7 140 
                     
                  
                        Ciper
                     
                     
                         
                     
                     
                         
                     
                     
                        3 060 
                     
                     
                         
                     
                  
                        Nizozemska
                     
                     
                        5 865 
                     
                     
                         
                     
                     
                         
                     
                     
                         
                     
                  
                        Avstrija
                     
                     
                        510
                     
                     
                         
                     
                     
                         
                     
                     
                         
                     
                  
                        Poljska
                     
                     
                        75 565 
                     
                     
                        425
                     
                     
                         
                     
                     
                        510
                     
                  
                        Portugalska
                     
                     
                        935
                     
                     
                         
                     
                     
                         
                     
                     
                         
                     
                  “